ປ.ໂອບາມາ ຈະມອບ ຫຼຽນໄຊ ປະທານາທິບໍດີ ໃຫ້ແກ່ ຊາວອາເມຣິກັນ 16 ຄົນ (ສະໄລດ໌)
ປະທານາທິບໍດີໂອບາມາ ຈະມອບຫຼຽນໄຊພົນລະເຮືອນຂັ້ນສູງສຸດຂອງປະເທດ ໃຫ້ແກ່ຊາວອາເມຣິກັນ 16 ຄົນ ທີທຳນຽບຂາວ ໃນວັນພຸດມື້ນີ້.
ປະທານາທິບໍດີສະຫະລັດ ທ່ານບາຣັກ ໂອບາມາຈະມອບຫຼຽນ ໄຊພົນລະເຮືອນຂັ້ນສູງສຸດຂອງປະເທດ ຄືຫລຽນໄຊອິດສະຫະ ພາບຂອງປະທານາທິບໍດີ ຫຼື Presidential Medal of Free- dom ໃຫ້ແກ່ຊາວອາເມຣິກັນ 16 ຄົນ ໃນພິທີຈັດຂຶ້ນຢູ່ທຳນຽບ ຂາວ ໃນວັນພຸດມື້ນີ້ ນຶ່ງໃນບັນດາ ຜູ້ທີ່ເຄີຍຮັບຕຳແໜ່ງ ເປັນປະທານາທິບໍດີກ່ອນ ທ່ານໂອບາມາ ຄືມື້ລາງປະທານາທິບໍດີ John Kennedy ໄດ້ ເປັນຜູ້ກໍ່ຕັ້ງລາງວັນດັ່ງກ່າວເມື່ອ 50 ປີກ່ອນເພື່ອເປັນກຽດໃຫ້ ແກ່ພວກທີ່ໄດ້ປະກອບສ່ວນຢ່າງໂດດເດັ່ນ ຕໍ່ຄວາມໝັ້ນຄົງຫຼື ຜົນປະໂຫຍດແຫ່ງຊາດຂອງສະຫະລັດ ຕໍ່ສັນຕິພາບຂອງໂລກ ແລະຄວາມພະຍາຍາມບາກບັ່ນອື່ນໆຕໍ່ສາທາລະນະຊົນຫຼືສ່ວນບຸກຄົນ ພວກທີ່ໄດ້ຮັບຫລຽນໄຊໃນປີນີ້ ແມ່ນຮວມທັງອະດີດປະທານາທິບໍ Bill Clinton ນັກຮ້ອງ ລູກທົ່ງທີ່ໂດ່ງດັງ Loretta Lynn ນັກເຄື່ອນໄຫວດ້ານສິດທິແມ່ຍິງ ທີ່ມີຊື່ສຽງ Gloria Steinem ແລະນັກຈັດລາຍການໂທລະພາບທີ່ໂດດເດັ່ນ Steinem Oprah Winfrey ທ່ານໂອບາມາກ່າວວ່າ ພວກທີ່ໄດ້ຮັບຫລຽນໄຊໃນປີນີ້ ແມ່ນເປັນພວກທີ່ມີຄວາມສາມາດ ໂດດເດັ່ນເປັນພິເສດ ແຕ່ທ່ານກໍເວົ້າວ່າ ສິ່ງທີ່ເຮັດໃຫ້ພວກເຂົາເຈົ້າ ມີຊື່ສຽງແຕກຕ່າງໄປ ຈາກຄົນອື່ນໆ ກໍຄືພອນສະຫວັນໃນການແບ່ງປັນຄວາມສາມາດພິເສດຂອງພວກເຂົາເຈົ້າ ໃຫ້ແກ່ໂລກມະນຸດເຮົາ 3 ຄົນຂອງຈຳນວນທັງໝົດ 16 ຄົນທີ່ຈະໄດ້ຮັບຫລຽນໄຊໃນຄັ້ງນີ້ແມ່ນໄດ້ຮັບຫຼັງຈາກເຂົາ ເຈົ້າເສຍຊີວິດໄປແລ້ວ